《廖良誉棹小舟载酒追别至故县而还》
宋代·度正

马鸣溪上想英概，牛口庄头访故庐。
登场罗列万石廪，插架纵横千卷书。
有怀西山古凤鸟，更看北壑今鲲鱼。
江水江花两无尽，后之来者应何如。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。